2021. ÁPRILIS 14.
Szerintem meg kell említenünk az AP pár perccel ezelőtt lehozott hírét.
Bernie Madoff, az amerikai történelem legnagyobb piramisjátékosa
ma, 82 évesen elhunyt a börtönben.
Úgy tudom, hogy Bernie-t elhamvasztották halála után.
A zsidók nem támogatják a hamvasztást.
Mélységesen hiszünk abban, hogy a testünk nem a mi tulajdonunk,
hanem Istené, akinek vissza kell szolgáltatnunk.
Porból lettünk és porrá leszünk.
Ám a történetben rejlő csavar az,
hogy Madoff hamvai nem lettek eltemetve.
Egy ügyvédi iroda egyik polcán foglal helyet dobozában,
mert a családja nem volt hajlandó átvenni a hamvakat.
Valahol megértem, de mégis fáj.
Biztos okozott boldog pillanatokat is.
Rettentően dühösek rá, és ez a düh örökké elkíséri majd őket.
Mindenkit eltemetnek, még a gyilkosokat is.
Eltemetik őket.
Őt is el kellene temetni, bármennyire is rossz ember volt.
A családban senki, semmilyen módon nem akart hozzá kapcsolódni.
Mégis ki akarna kötődni egy gonosz szörnyeteg hamvaihoz,
akit egyáltalán nem furdalt a lelkiismeret a tönkretett emberi sorsok miatt?
MADOFF: A WALL STREET SZÖRNYE
2007-ben Bernie bizonyára visszatekintett az elmúlt két évre, és megállapította,
hogy nem hitte volna, hogy megússza.
A feeder-alapoknak és az alkalmatlan biztosoknak köszönhetően
tetemes összeggel sikerült megnyitnia a 2007-es évet.
Rendszeresen repült magángépével a dél-franciaországi nyaralójába,
ahol új hajójával szánthatta a hullámokat.
Nagy lábon élt,
de nem Bernie és Ruth Madoff voltak az egyetlenek,
akik profitáltak a mérhetetlen költekezésből ebben az évben.
Madoff gondoskodott arról New Yorkban,
hogy a 17. emeleten dolgozó csatlósai részesüljenek a vagyonból.
Megduplázta Frank DiPascali fizetését kétmillióról négymillióra.
Frank új halászhajót vett, amiről mindig is álmodozott.
Annette Bongiorno is jelentős fizetésemelést kapott,
és évről-évre egyre nagyobb luxusban éltek.
Lubickoltak abban az érzésben,
hogy elérték a Wall Street-i siker csúcsát.
A Wall Street alapkoncepciója,
amiről a szabályozó hatóságok,
valamint a kutatók is hajlamosak megfeledkezni,
hogy ez egy profitorientált vállalat.
Ha egy embernek hasznot termelünk, azzal mást hátrányos helyzetbe hozunk.
2008-ban a világgazdaság váratlanul a szakadék szélére sodródott.
Ma este beszámolunk az ingatlanpiac problémáiról.
Még egyértelműbben látszik,
hogy mennyire súlyosan érinti az országot.
A jelzáloghitel-közvetítők
hamis kölcsönök alapján értékesítettek ingatlanokat,
vagyis nem kértek jövedelemigazolást olyan emberektől,
akik nem engedhették meg maguknak a jelzáloghitelt.
A befektetési bankok fogták a csapnivaló hiteleket,
melyekről tudták, hogy bedőlnek,
értékpapírokkal fedezték őket,
megszerezték az AAA minősítést a Wall Street-i hitelminősítőktől,
majd eladták Wall Street-i befektetőknek.
Aztán bumm, kipukkadt a lufi.
Több százezer ingatlantulajdonos nem képes törleszteni hiteltartozását.
A világ a feje tetejére állt.
Minden bank darabjaira hullott.
A Lehman Brotherst megrázták az értéktelen lakáshitelek.
A Lehman Brothers becsődölt,
a Merrill Lynch és az AIG pedig küszködött.
Több cég állami támogatásban részesült.
Befektetési bankokról van szó, és a Wall Street legjobb szakértőiről.
Hogy nem vették ezt észre?
Bernie és Ruth éppen Dél-Franciaországban voltak,
azonban Bernie nem tudott elszakadni attól, ami otthon zajlott.
A tőzsde rohamos zuhanásba kezdett.
Globális összeomlás előtt állunk.
Bernie tehát ebbe a környezetbe csöppent bele,
mikor Ruthszal utoljára felszálltak a magángépükre,
és hazaérkeztek New Yorkba.
Ekkor mindenkit az foglalkoztatott, hogy gyorsan visszaszerezze a pénzét.
Vajon hová fordulhattak?
Például Bernie Madoffhoz, és így is tettek.
Sorra érkeztek a telefonhívások Frankfurtból, Londonból,
Madridból, Bécsből és Abu-Dzabiból.
A pénzüket követelték.
A pénzfelvételi kérelmek elkezdtek szállingózni,
majd özönleni,
végül lavinaként bezúdulni.
Szeptember-október környékén vált nagyon kritikussá a helyzet.
Bernie hihetetlen sebességgel járta a pávatáncot.
Nyaggatta, megfélemlítette,
ígéretekkel árasztotta el legrégebbi ügyfeleit,
hogy ne vegyenek ki több pénzt, hanem fektessenek be újra nála.
Felhívta legnagyobb befektetőjét, a Fairfield Greenwich-et,
melyet Jeffrey Tucker és Walter Noel vezetett, és így szólt:
„Most kell befektetni.” Nemleges választ kapott.
Ezután felhívta Sonja Kohnt a Bank Medicitől ugyanezzel az ajánlattal.
Ő sem kapta be a csalit.
December 2-án már gyülekeztek a viharfelhők.
Bernie-hez közel másfél milliárd dollárnyi készpénzfelvételi kérelem érkezett be.
Ekkor szűk 300 millió dollár maradt a bankszámláján.
Az ügyfelek számára kiállított csekkeket visszautasította volna a bank.
Nyilvánvalóan nem tudtam tovább folytatni
a piramisjáték természete miatt.
Tudtam, hogy ennyi volt.
Ezen a ponton
Frank DiPascalival leültek átbeszélni, hogy mitévők legyenek.
Bernie egyértelművé tette Frank számára, hogy ezt már nem lehet megúszni.
Franknek azonnal leesett, hogy hosszú időre börtönbe fog kerülni,
és teljesen kiakadt.
DiPascali később azt állította,
ekkor döbbent rá először,
hogy Bernie nem rendelkezik tetemes vagyonnal,
amivel mindenkit ki tudna segíteni.
Ekkor jött rá, hogy valóban csalás történt.
Bernie elmondta Franknek, hogy mit akar tenni a maradék pénzzel:
csekket ír a legnagyobb, legrégebbi befektetőinek,
néhány hűséges alkalmazottnak
és a tágabb családjának,
akik rábízták a pénzüket, amiből semmi sem fog maradni.
Végül lelepleződött a csalás. Lebuktak.
Miközben Frank előkészítette a csekkeket,
amivel kenőpénzének maradékát szándékozta elküldeni Bernie,
a fiainak úgy adta elő az egészet, mintha korai bónuszt osztogatna.
Markot és Andrew-t ez mélységesen zavarta.
Nem értették, miért osztogat bónuszt a piac jelenlegi állapotában.
2008. december 10-én reggel az íróasztalomnál ültem.
Akkor már hetek óta nehéz helyzetben voltunk.
Bernie nagyon furcsán viselkedett, ezért igyekeztem nem láb alatt lenni.
Éreztem, hogy labilis.
Láttam, hogy bent ül Peter,
majd Mark és Andy is betoppantak az irodájába.
Általában odajöttek hozzám megkérdezni,
hogy mit csinál az apjuk, vagy hogy mi újság az irodában.
Ezúttal elsétáltak mellettem, és egyenesen az irodába mentek.
Mark és Andrew megpróbálta meggyőzni, hogy ne írja meg a csekkeket.
„Apa, honnan tudod, hogy fog alakulni az év hátralévő része?” kérdezték.
„Nem lenne biztosabb, ha megtartanánk a pénzt,
amíg nem látjuk, hogy zárul az év?”
Eleinte megpróbált kitérni a válasz elől,
végül Bernie kijött a sodrából.
Bevittem az irodába a Bernie-nek címzett leveleket.
Szétrebbentek.
Felugrottak a székeikből, majd rám meredtek.
Röviddel ezután Mark és Andy felsegítette Bernie-re a kabátját,
majd kikísérték.
Bernie sosem távozott anélkül, hogy közölte volna, hová megy.
Akkor csak elsétált mellettem.
Rám sem nézett.
Mark odalépett az asztalomhoz, majd azt súgta:
„Elmegyünk bevásárolni karácsonyra.”
Ekkor láttam utoljára Bernie-t.
Mark és Andrew visszavitték a belvároshoz közeli lakásába.
Ruth ott várta őket,
és Bernie ekkor vallotta be először.
A mentális állapotomból kifolyólag képtelen voltam folytatni.
Már-már megkönnyebbültem, mikor bevallottam,
hogy nem tudom tovább fenntartani a színjátékot.
Ez vezetett oda, hogy beismerjem a családomnak,
hogy a csalást követtem el.
Bernie elmagyarázta, hogy milyen méretű a csalás.
Több milliárd dollárnyi,
de akkorra már csak 300 milliója maradt, amit igyekezett továbbadni.
Andrew leroskadt a fal mellett, és könnyek között tört ki a földön.
Amikor meghallotta apja vallomását arról, hogy az egész cég tönkrement
és hogy nincs pénz, Mark teljesen összetört.
Ruth kisvártatva megszólalt. Csak annyit kérdezett,
hogy mi az a piramisjáték.
Ez egy olyan pillanat lehetett, mikor a feje tetejére áll a világ,
és minden, amit korábban hitt az ember, már nem érvényes.
Madoff fiai fogták magukat, és elmentek.
Még a folyosóra érés előtt eldöntötték, hogy konzultálni fognak egy ügyvéddel.
Mark apósa elismert ügyvéd volt Manhattanben.
Az apósa lakásán szervezték meg a találkozót.
Elmondták neki, amit az apjuktól hallottak.
Az ügyvéd világosan fogalmazott:
„A csalás még most is zajlik.
Apátok csekkeket állít ki
a csalásból származó, hamarosan jogtalan profitnak számító összegekről,
és ha nem tesztek feljelentést,
bűnrészesek lesztek a jelenleg is zajló bűncselekményben.”
Fel kellett jelenteniük az apjukat.
2008. DECEMBER 11.
Az FBI másnap korán reggel megjelent Madoffék lakásán.
Bernie köpenyben nyitott ajtót.
- „Tudja, miért vagyunk itt?” - „Igen.”
Megkérdezték tőle, hogy van-e rá magyarázata.
Bernie azt felelte, hogy nincs.
Elárulta nekik, hogy piramisjátékot űz,
és a fiainak az igazat mondta.
Az egyik ügynök felhívta az irodát, és rövid tájékoztatást adott.
Megkérték, hogy vigyék be.
Tájékoztatták Bernie-t az őrizetbe vettek dress code-járól.
A cipőfűző, az öv és a nyakkendő tilos.
Megvált a karikagyűrűjétől és az órájától is.
Bernie-t bevitték az FBI Foley Square-en található irodájába,
és úgy kezelték, mint bármely más bűnözőt.
Bernie ezután felhívta Ike Sorkint.
„Halló?”
„Bernie vagyok. Megbilincselve ülök az FBI központjában. Segítened kell.”
Egyből azzal kezdtem, hogy ha beszélt velük, ne folytassa.
Akkor még nem tudtam,
hogy mielőtt felhívott, két óra alatt mindent elmondott az FBI-nak.
Azt is elmondta nekik, hogy egyedül ő érintett a csalásban.
Az futott át az agyamon, hogy hatalmas bajban lehet,
mert a kormány nem fogja annyiban hagyni.
Az óvadék 10 millió dollár volt,
így Bernie visszament a lakására.
Ekkor robbant ki az ügy. Elszabadult a pokol.
A kereskedési részlegen dolgozók hagyják félbe feladataikat!
Letartóztatták Bernie Madoffot.
A hatóságok a Wall Street egyik legnagyobb piramisjátékaként hivatkoznak rá.
Az elkövető a Wall Street egyik nagyra becsült tagja.
Bernard Madoff, a NASDAQ egykori elnöke.
Megcsörrent a telefonom. Harry üvöltött bele torka szakadtából:
„Madoff bevallott mindent. Igazunk volt!”
Kértem, hogy várjon.
Letettem a telefont, majd elöntött a vörös köd.
Megalázottnak éreztem magam.
„Hogy történhetett ez? Hogy tévedhettem ekkorát valakivel kapcsolatban?”
Minden tévesnek bizonyult, amit erről a férfiről gondoltam.
Árulásként éltem meg.
Bernie letartóztatása után teljes káosz uralkodott.
Megjelent az FBI, majd a Tőzsdefelügyelet.
Voltak, akik elmentek.
Nem kaptam utasítást, de tudtam, hogy fel kell vennünk a telefont.
Felhívott egy úriember.
Jó kapcsolatot ápoltunk, sokat csevegtünk. Most így szólt:
„Eleanor, te tudtál róla?”
Ez teljesen szíven ütött.
Fel sem merült bennem, hogy bűnrészesnek fognak tartani.
Ezt újabb csapásként éltem meg. Ledermedtem.
„Nem, nem tudtam”, feleltem.
Pete ott állt mellettem.
Letettem a telefont és megkérdeztem, hogy mitévő legyek.
„Mi folyik itt? Mit kellene csinálnom?”
Peter szó nélkül továbbállt.
Tudtam, hogy magamra maradtam.
Az előtérből telefonáltak fel az emberek azt követelve,
hogy valaki menjen le velük beszélni.
Lementem a recepcióra néhány hölggyel,
de egyszerre csak 20 percet bírtunk, annyira megterhelő volt. Rosszul lettünk.
Hallani lehetett az emberek hangján, hogy félnek.
Legyen szó kábítószerügyről vagy szervezett bűnözésről,
általában a ranglétra alján kezdjük a nyomozást,
és úgy haladunk a vezetők felé.
Ez esetben megvolt a tulajdonos, és tudtuk, hogy sok pénz tűnt el.
Minden alkalmazottat egy helyre tereltünk a 19. emeleten,
mert nem tudtuk, melyikük bűnrészes,
melyikük működött együtt,
vagy melyikük nem vett részt semmiben.
Valahol el kellett kezdenünk. Az összes alkalmazottat kikérdeztük.
Miután beszéltek az alkalmazottakkal, az FBI rájött, hogy van még egy emelet.
Miután lekísérték őket a 17. emeletre,
mágneskártyával jutottak be az irodába.
Mikor beléptünk…
NYUGDÍJAZOTT FBI-ÜGYNÖK
leesett az állunk.
A szobák tömve voltak dobozokkal,
és mindenhol halomban álltak a papírok.
Rájöttem, hogy ha elvisszük a bizonyítékokat,
azzal elvész a kontextus.
Ezért tetthelynek nyilvánítottam a 17. emeletet,
és ott láttunk neki a nyomozásnak.
Tűt kerestünk a szénakazalban.
Nehéz volt kibogozni az ügyet.
Kellett egy forrás, egy besúgó, egy együttműködő szemtanú,
aki végigvezet bennünket.
Ez Frank DiPascali volt.
Tudta jól, hogy több bűncselekményben is érintett.
Nagyon fontos volt számára a családja.
Nyilván felmerült benne, hogyan menthetné a bőrét.
Frank útmutatót adott arra vonatkozóan,
hogyan működött a piramisjáték.
Elképesztő volt látni.
Sosem történt valódi befektetés.
Ahogy ügyletek sem.
Más piramisjátékokban voltak alkalmazottak,
akik kereskedtek, majd pénzt buktak.
Rossz kereskedők voltak, akik igyekeztek fejlődni.
Olyat még soha életemben nem láttam, hogy egyáltalán nem történt befektetés.
Mr. Madoff, mit üzenne a károsultaknak?
Lökdösődéssel fogadták Bernard Madoffot,
miután rövid látogatást tett egy manhattani szövetségi bíróságon.
Ott álltam a televíziók kamerái és az újságírók tömkelege mögött.
Ne érjen hozzám!
Van az a híres jelenet, amikor eltol magától egy kamerát,
de ez mindennapos volt.
Mr. Madoff, mit üzenne a károsultaknak?
Mit mondana nekik?
Madoff csalása bombaként robbant a gazdasági újságírás világában.
Záporoztak a hírek.
Mindenhol lehozták, mert a mondanivalója túlmutatott ezen az emberen.
A pénzügyi válságban ez volt az a pont,
mikor az emberek elveszítették otthonaikat
és nyugdíj-megtakarításukat.
Óriási volt a munkanélküliség.
Az emberek bűnbakot kerestek, de a nagy intézményeknek nem volt arcuk.
Nem sokkal ezután megjelent a színen Bernie Madoff,
így ő vált a válság megtestesítőjévé.
A pénzügyi válság arcává.
A gyűlöletet, a keserűséget, a dühöt,
amit a Wall Street irányába tápláltak az emberek, képesek voltak átcsatornázni.
Az emberek tudni akarták, miért távozhatott óvadék ellenében.
Hogyhogy a lakásában éldegélhet
ellentétben más, kevésbé szerencsés személyekkel,
akinek nincs arra pénze,
hogy óvadék ellenében szabadulhasson a börtönből.
Nem tűnt helyes lépésnek.
Eleinte csak Bernie-ről lehetett hallani,
majd fény derült a befektetőire.
Steven Spielberg rendező, a Mets tulajdonosa, Fred Wilpon…
Először a befektetői listáján szereplő ismert nevek kerültek elő.
A Nobel-békedíjas, holokauszt-túlélő Elie Wiesel…
Most először…
éreztem úgy,
hogy nem fizikai, hanem szellemi értelemben vagyok meztelen.
Hogy mindent elvettek.
Több napig, esetenként több hétig eltartott, mire összeállt
a nyugdíjas börtönőrök,
tanárok és fogorvosok listája.
Hús-vér emberekről volt szó,
akiket nap mint nap láttunk, és látásból ismertünk.
Ez tette emberivé és kézzel foghatóvá.
Amikor az apám elhunyt, az öcsém így szólt:
„Apa összes pénze Madoffnál van, akár bent is hagyhatjuk.”
Úgy döntöttem, nyugdíjba megyek,
mert eszembe jutott az a pénz,
amit bármikor kivehetek, hogy abból éldegéljek.
Elköltöztem Floridába,
és a saját megtakarított pénzemből vettem egy házat.
Jó ötletnek gondoltam, hisz majd úgyis megkapom a részemet,
amiből vissza tudnom fizetni a ház árát, és még marad is egy kicsi.
Floridát szántam utolsó otthonomnak. Nagyon boldog voltam.
Négy hónapja laktam a házban, mikor felhívott az öcsém azzal,
hogy Bernie Madoffot letartóztatták csalás miatt.
Óriási sokként ért.
Sokszor eltűnődtem azon, hogy mi lenne, ha apám élne és hallaná a hírt.
Szerintem ez még a ráknál is gyorsabban elvitte volna őt.
Apám már a 80-as évektől fektetett be pénzt Madoffnál.
Az összes bankszámlát összeadva nagyjából 30 millióval rendelkeztünk,
majd Madoff és a pénz köddé vált.
Eltűnt.
Mintha játékpénz lett volna ez a 30 millió dollár.
Hülyének és becsapottnak éreztem magam, ami igaz is volt.
Anno a családom azt mondta,
hogy mivel van tapasztalatom,
én értek a befektetésekhez.
Vajon körültekintőbbnek kellett volna lennem?
Tehát az ügy személyesen is érintett engem.
Amikor először meghallottam, mi történt, és hogy nem jutok a pénzemhez,
nagyon feldúlt lettem és megijedtem.
Nem tudtam, mihez kezdjek. Munkát nem kereshettem.
A hetvenes éveim közepénél jártam.
Borzasztóan sajnáltam az apámat, habár akkorra már elhunyt.
Anyám régebben élt egy bizonyos mondással:
„Ez shanda a szomszédok szemében.”
Azaz a szomszédok pontosan tudják, ha az ember rossz döntést hozott,
és ez szégyennel jár.
Megtévesztették az apámat.
Ez pedig módfelett feldühített.
Hoztunk bizonyos pénzügyi döntéseket a feleségemmel.
Van egy fogyatékkal élő fiunk,
de nem kötöttünk életbiztosítást,
hiszen a Madoffnál befektetett pénzünket vésztartalékként kezeltük,
amit végül az ellátására fordítottunk volna. Ennek annyi volt.
A fejembe vettem, hogy abban a házban kell maradnia anyámnak,
amit még apám épített Palm Beachen.
De tudtam, hogy a legnagyobb tőkeforrást, a házat, végül el kell adni.
Az anyám teljesen összetört.
De ez a legkevesebb.
Sokan mindenüket elveszítették.
A fehérgalléros bűncselekmény különbözik a kékgallérostól.
Kékgalléros bűncselekmény esetén előbb a holttest kerül elő.
A fehérgallérosnál ez fordítva történik.
A francia befektetési alapkezelőt, aki ügyfelei pénzéből
másfél milliárd dollárnyit fektetett be Bernie Madoffnál,
holtan találták manhattani irodájában.
René-Thierry de la Villehuchet öngyilkosságot követhetett el.
Minden hírcsatorna lehozta Thierry öngyilkosságát.
Tizenegy nappal azután történt, hogy Bernie feladta magát.
Thierry aznap éjjel bezárkózott az irodájába,
majd felvágta az ereit egy kuka felett,
hogy megkímélje a takarítónőt.
Azért választotta a halál ezen fájdalmas módszerét,
hogy vezekeljen a mulasztás vétkéért.
Milyen kár érte!
Becsületes ember volt, akit elárultak.
Számomra traumatikus élmény volt.
Három napig sírtam, mert gondoltam rá, hogy felhívom Thierryt.
Tudtam, hogy sok pénzt bukott el,
és hogy a cégének annyi.
Bárcsak felhívtam volna! Talán sikerült volna megakadályozni.
2009. MÁRCIUS 12.
Talán életében utoljára, Madoff kora reggel elhagyta
hétmillió dollárt érő manhattani lakását, és elindult a szövetségi bíróságra.
Bernie lényegében bűnösnek vallotta magát, mert az is volt.
Keveset nyerhetett volna azzal, ha perre viszi az ügyet.
A hosszabb eljárás által a családját tette volna ki
a közvélemény kíméletlen és perzselő figyelmének.
Gyakorlatilag úgy döntött, túl kell esni rajta,
mert akkor nem filmezik tovább, és megvédheti Rutht és a fiúkat.
Értékpapírokkal való csalással és pénzmosás vádjával állították elő.
Hosszú tárgyalás volt.
Nem volt elég kimondania, hogy „bűnös”.
El kellett magyaráznia, hogy mit tett.
A tárgyalás végén az ügyvédje az óvadék meghosszabbítását kérte,
amíg Bernie-t el nem ítélik, amire még hónapokat várni kellett.
A bíró elutasította.
„Bűnösnek vallotta magát, beismerte, hogy bűnöző,
tehát le fogják csukni.”
És abban a pillanatban kiderült, hogy Bernie már aznap börtönbe kerül.
Síri csend honolt a tárgyalóteremben.
Hallani lehetett a csuklóját körbefonó bilincs kattanását.
A manhattani büntetés-végrehajtási intézetben tartották fogva,
míg el nem ítélték.
A kormány és az ügyészség is azt akarta, hogy kössek velük vádalkut…
és szolgáltassak információkat arra vonatkozóan,
hogy ki vett még részt a csalásban.
Úgy vélték, egyedül nem tudtam volna kivitelezni,
és hogy biztos voltak beavatottak.
Mikor Bernie Madoff kijelentette, hogy egyedül tette,
tudtam, hogy ezzel főleg a családját, illetve az alkalmazottait védi.
Kizárt, hogy valaki egyedül végrehajtson egy ilyen bonyolult csalást.
A 17. emeleti alkalmazottakat tudtukon kívüli bűnsegédeknek nevezem.
Mindnyájuk középiskolai végzettséggel rendelkezett,
és semmit sem tudtak a tőzsdéről.
Így járultak hozza évekig
a piramisjáték működtetéséhez tudtukon kívül.
A nyomozás során az alkalmazottak azzal védekeztek,
még Frank DiPascali is,
hogy nem tudtak arról, hogy Bernie piramisjátékot űz.
Miután bevallották, hogy nem tudták,
hozzátették, hogy az ügyletek illegális természetével tisztában voltak,
viszont úgy tudták, Bernie rendelkezik arannyal és ingatlanokkal
ezek fedezésére Európában.
Nos, ettől még nem lesz legális.
A szövetségi nyomozók húsz évnyi csalást göngyölítenek fel Madoff cégében.
Bernie mellett fiait is vizsgálják, akik az árjegyzési részlegért feleltek.
Andrew és Mark Madoff biztosan tudták,
hogy a befektetési tanácsadó üzletág
nem átlagos alkuszszámlaként működik.
Talán a piramisjátékról nem tudtak,
de arról igen, hogy nem az volt, aminek látszott.
Huszonöt évig dolgoztam ott.
A fiúk a szemem láttára nőttek fel.
Sosem mentek le a befektetési tanácsadó részlegre.
Semmi közük nem volt hozzá.
Szintén górcső alá vették 49 éves nejét, Rutht, akit nem vádoltak meg az ügyben.
Jelenleg nem nyilatkozom semmilyen témában.
Sokszor felteszik nekem a kérdést, hogy szerintem Ruth tudott-e róla.
Behatóan megvizsgáltam őt.
Ruth irodája nem messze volt Bernie-étől.
Bementem az irodájába, kinyitottam az irattartó szekrényt,
és azonnal láttam, hogy értékes dologra bukkantunk.
Ruth Madoff beceneve Könyvelő Ruthie lett volna,
hiszen az állásából fakadóan mindent rendezetten tartott.
Találtam adóbevallásokat, bankszámla-kivonatokat,
információkat Bernie hajóiról és az ingatlanjaikról.
Minden szépen ott sorakozott számunkra.
Ezekből sokat megtudtunk Bernie életmódjáról,
de nem találtunk arra utaló jelet, hogy Ruth tudott volna a piramisjátékról.
Nem tudjuk, mit osztott meg vele Bernie.
Az apám nagyon tudatos volt a pénzzel kapcsolatban.
Engem is próbált úgy nevelni, hogy tudatos pénzügyi döntéseket hozzak.
Azt mondta, ha túl jó, hogy igaz legyen, akkor átverés.
De nem fogadta meg a saját tanácsát.
De nem őt hibáztatom.
Hanem a kormányt.
A Tőzsdefelügyelet hitt a csalónak.
Őket is átverte.
Ha a Tőzsdefelügyelet belefog
egy vizsgálatba vagy bűnüldözési nyomozásba,
a várt hatás helyett,
ami a csalás viszonylag egyszerű leleplezését jelenti,
valójában lehetővé teszi a csalást, hiszen hitelessé válik tőle,
ami a vizsgálatok és a nyomozások hatására még tovább nő.
Ez nagyon súlyos vád a kormányra nézve.
Ha nincs pénzügyi válság,
talán sosem bukik le.
„Sajnáljuk, és orvosoljuk a problémát”,
áll az Amerikai Értékpapír- és Tőzsdefelügyelet válaszában.
A kongresszus élesen kritizálta a bűnbánó hatóságot,
miután egy kíméletlen jelentés inkompetensnek ítélte az SEC-t.
A kongresszus nyomozást rendelt el, és vallomást kellett tennem.
Korábban odaértem.
A sajtónak fenntartott helyek megteltek.
Szóltam a sajtónak, hogy kivételes viták és lebilincselő vallomások várhatóak.
A sajtósok mellett a SEC munkatársai ültek.
Jeleztem nekik, hogy éles kritikával fogom illetni őket.
Mai tanúvallomásomból kiderül,
hogy csapatommal mindent megtettünk annak érdekében, hogy az SEC kivizsgálja
és leállítsa Madoff piramisjátékát.
Többszöri és hiteles figyelmeztetést küldtünk 2000 májusától kezdődően,
amikor Madoff piramisjátéka csupán 3-7 milliárd dolláros csalás volt.
Elegendő intő jelet
és matematikai bizonyítékot szolgáltattunk ahhoz,
hogy ott és akkor meg tudják akadályozni.
Sajnos nem kaptunk választ egyik általam írt levélre sem,
melyeket 2000-ben, 2001-ben, 2005-ben, 2007-ben és 2008-ban küldtem.
És ide jutottunk.
Olyan robbanást idézett elő, amit sosem láttunk azelőtt.
A szervezet teljes sokkban volt.
Harry nagyon konkrétan nyilatkozott a mulasztásokról.
Nyersen fogalmazta meg őket.
A SEC-nek túl sok ügyvédje, és kevés tapasztalt munkatársa van ahhoz,
hogy leleplezzen egy milliárd dolláros csalást,
melynek bizonyítékait ezüsttálcán kínálták.
Erre nincs mentség.
Kérjenek bocsánatot Madoff áldozataitól!
A SEC továbbra is egy egér erejével küzd a csalások ellen.
Állítólag a Watergate óta nem hallottak ilyen vallomást.
Mindenki nevében állíthatom, hogy elítéljük a csalást.
Bárcsak soha nem történt volna meg!
A megakadályozása a feladatuk, nem az elítélése.
Ez a férfi egymaga vezette el önöket Bernie Madoff trágyakupacához,
amibe ugyan beledugták az orrukat, mégsem találtak semmit!
Seperc alatt leállíthatták volna Madoffot,
ha Markopolos legalább egyik
fiktív ügyletekről szóló vádjának utánajárnak.
Ha önök a jogvédő szervezet, akkor teljes mértékben kudarcot vallottak!
Hát nem értik?
Az SEC túlságosan jó viszonyt ápol az iparággal?
Foglyul ejtette őket az iparág,
vagy valóban a mi jogainkat, az adófizetők jogait védik?
Mikor elindítottam a cégemet,
nem rendelkeztem befolyással.
Egy queensi kissrác voltam,
nem a Harvardra jártam.
Ugyan mégis ki bízná rám a befektetésre szánt pénzét?
Az első dolog, amit megtanultam, az volt, hogy ha ebben a szakmában ígérünk valamit,
ahhoz tartani kell magunkat.
Szó szerint kötött minket a megállapodás.
Mindenkiben bíztunk.
Azonban ebben az iparágban semmi sem az, aminek látszik.
Az, hogy Bernie Madoff bűnösnek vallotta magát,
szerintem elterelte a figyelmet a bankokról
és más nagy befektetőkről,
akiknek börtönben lett volna a helyük.
Véleményem szerint a feeder-alapok nem vállalták a felelősséget,
és nem terhelte őket büntetőjogi felelősség,
amiért kisemmizték az embereket.
Az ő vétkük az volt, hogy teljes mértékben elmulasztották elvégezni az átvilágítást.
Úgy gondolom, a Fairfield Greenwich tulajainak,
köztünk Sonja Kohnnak is börtönbe kellett volna kerülnie.
Madoff azonban sosem követhette volna el a csalást
a JPMorgan Chase bűnrészessége nélkül.
A JPMorgan volt az egyetlen cég,
amely rálátott Bernie piramisjátékára,
azaz a folyószámlára.
A 703-as számlára.
A bank állítása szerint a 2003 és 2008 közötti időszakban
három és hatmilliárd dollár közötti összeget tartott
a JPMorgannél vezetett számláján.
- Igaz? - Igen.
Ez elég pénz ahhoz, hogy felhívja a bankárok figyelmét arra,
hogy ez nem egy átlagos banki kapcsolat.
A banki titoktartási törvény kötelezte őket, hogy figyeljék a számlát,
és lekövessék Madoff üzleti tevékenységét.
Ha több mint 10 ezer dollárt utalunk át a bankrendszeren keresztül,
és a bankár nem látja a tranzakció mögött meghúzódó indokot,
akkor egy úgynevezett
gyanús tevékenységről szóló jelentést ad le.
Ezután ezt megvizsgálja az FBI.
Hogyan lehet úgy, oda-vissza dollármilliárdos,
hamis utalásokat végrehajtani a nagy bankoknál,
hogy nem készül róla jelentés?
Megtanulták, hogy ne kérdezősködjenek.
Ha jó a hozam és sok pénzt keresnek,
akkor nem szabad kérdezősködni, és nem is tették.
A kapzsiság ezt teszi az emberrel.
A JPMorgan pár milliárd dollárnyi bírságot fizetett
a Madoff-ügyben játszott szerepéért.
Mégsem került senki börtönbe. Senkit sem találtak bűnösnek.
Még csak meg sem vádoltak senkit. Ez mégis hogyan lehetséges?
Náluk ez már csak így megy.
A JPMorgan Chase bűnösnek vallotta magát öt jelentős,
több milliárd dolláros bűnszövetkezésben az elmúlt hat évben.
Lebukás esetén sosem kell nyilvánosságra hozniuk
a csalásból származó nyereséget, csak befizetik a bírságot.
Tehát a JPMorgan Chase anyagilag profitált
Madoff bűntetteiből.
Véleményem szerint pontosan tisztában voltak a csalással.
Madoff piramisjátéka mellett eltörpült a többi csalás.
A mai napig ez a világ legnagyobb piramisjátéka.
A 2008-as lebukás után a kimutatások értéke alapján
hatvannégymilliárd dollárt tartottak az emberek Madoffnál.
A PIRAMISJÁTÉK MÉRETE: 64,8 MILLIÁRD DOLLÁR
Hatvannégymilliárd dollár.
Ez a pénz csak a képzeletben létezett. Bernie a semmiből teremtette.
Ne felejtsük el, hogy ez a 64 milliárd dollár
csupán a nem létező profit volt.
Volt egy létező összeg is.
A valódi pénz, amit Bernie-nek adtak készpénz formájában,
összesen 19 milliárd dollár volt.
MADOFF CSALÁSA ÁLTAL 19 MILLIÁRD DOLLÁR TŰNT EL
Valójában 19 milliárd dollárnyi készpénzt fektettek be Madoffnál.
A 19 milliárd dollár megdöbbentő szám.
Fektettek be nála nonprofit szervezetek,
alapítványok és magánemberek;
olyanok, akik családi cégtől váltak meg, és rábízták a megtakarításukat.
Sokan az összes pénzüket Madoffnál fektették be,
és el is veszítették.
A felismerést, miszerint Bernie nem fektette be a pénzt,
és nem álltak halomban az értékpapírok egy páncélszekrényben,
kétségbeesés követett.
Ám a kétségbeesés szertefoszlott,
mikor a Washingtonban hozott döntés értelmében Bernie tagja lett
az Értékpapír-befektetőket Védő Társaságnak,
azaz a SIPC-nek.
A SIPC-et a kongresszus hozta létre 1970-ben
az értékpapír-befektetőket védő törvény alapján.
A célja egy biztosítási alap felállítása volt,
amely számlánként legfeljebb 500 ezer dollárt biztosít,
ha a bróker elveszi a pénzt, és nem fekteti be.
Ezt az 500 ezer dollárt a Wall Street saját zsebéből fizeti.
A Wall Street a tagdíjakból finanszírozza a SIPC-et.
De a Madoff-ügy esetében a bíróság úgy döntött,
hogy az úgynevezett piramisjátéknak kivételt kell képeznie a szabály alól.
Vagyis SIPC biztosítása nem vonatkozna a piramisjátékokra.
De ez nonszensz.
Pont, hogy egy piramisjáték esetében lenne szüksége pénzre az ügyfeleknek.
A történet iróniája,
hogy a biztosítási alap csaknem két évtizeden át elégtelenül működött.
1990-ben a SIPC úgy döntött,
hogy minden egyes tagsággal rendelkező cégnek
évi 150 dollárral kell hozzájárulnia a biztosítási alaphoz.
Ez nem ügyfelenként értetendő, ami szintén vicc kategória,
hanem cégenként.
Ennél még virágra is többet költöttek hetente az irodában.
Végül annyi áldozata lett Madoffnak,
hogy ha mindenkit kompenzálnak, a SIPC csődbe ment volna.
Ekkor lépett színre Irving Picard.
Ő lett Madoff megbízottja.
A megbízott az a személy,
aki felelős a csődbe jutott, bejegyzett kereskedőcég felszámolásáért.
Picardot az Értékpapír-befektetőket Védő Társaság nevezte ki,
és a díját is a SIPC állta.
Irving Picardnak ki kellett derítenie, hogy kinek mennyivel tartoznak.
A Picard véleménye szerint legegyszerűbb képletet használták erre,
azaz a nettó saját tőke képletét.
Folytatjuk a pénzek beszedését, és igyekszünk igazságosan eljárni.
Voltak a nettó vesztességgel zárók,
akik nem tudták kivenni a pénzüket a piramisjátékból.
Tegyük fel, hogy Madoff egyik első befektetője vagyok!
Amíg vettem ki pénzt, nem tudván, hogy csalással van dolgom,
többet kerestem, mint amennyit befektettem.
A megbízott szerint tehát én nettó nyereséggel zártam,
és vissza kell fizetnem az összeget.
Ezt nevezik visszaszedésnek.
FELPERES: SIPC
A visszaszedési pereket a megbízott nyújtotta be
több száz befektetővel szemben.
Ez egy eléggé vitatott ügy volt,
mert a nettó nyereséggel zárók többsége Madoff kis, idős befektetői voltak,
akiknek a kezdetek óta Bernie kezelte a pénzüket.
Befektették a pénzüket, majd a nyereségből éltek,
amit állítólag az évek során termelt nekik.
Például, ha a nagyapám számlát vezetett volna Bernard Madoffnál,
amit halála után anyám megörököl,
anyám halála után pedig én,
engem, az unokát vonnának felelősségre,
hogy fizessem vissza a nagyapám által, 45 éve kivett összegeket.
Képzelhetik, milyen dühösek voltak az emberek,
főleg azok, akik éves szinten vettek ki pénzt,
hogy finanszírozzák a nyugdíjukat, vagy hogy egyetemre küldjék a gyerekeiket.
Egyébként ezután még adót is fizettek.
Nem értették, miért kéne visszafizetniük a már befizetett adót.
Picard fogta a befektetők egy csoportjának pénzét,
hogy kifizessen belőle egy másik csoportot.
Ezt fordított piramisjátéknak nevezem.
Az áldozatok újra áldozatul estek.
Nagyon régen, 1992-ben fektettem be először Madoffnál,
és kivettük a nyereséget is.
Megjelent nálunk a megbízott, és visszakövetelte az összeget.
Nem volt annyink,
mert minden évben elköltöttük az összeget.
Évekig tartott a visszaszedési perünk.
Évekig hívogattuk az ügyvédeket, hogy képben legyünk.
Nem tudtunk tervezni a jövőt illetően.
Egyszerűen borzasztó volt.
Az is felmerült, hogy jobban járnánk, ha elválnánk,
mert úgy hallottuk, a feleség vagyonát nem veszik el.
De nem lehetett biztosan tudni, és ekkorra már senkiben sem bíztunk.
Kijelentettük, hogy ez kizárt.
Másképp akartunk küzdeni,
tehát segélyért folyamodtunk.
SZOCIÁLIS SEGÉLY IGÉNYLÉSE
Kaptunk egy kitöltendő nyomtatványt.
Felteszik a kérdést, hogy ha a szekrényben lévő ruháinkat eladnánk,
mennyi pénzt kapnánk érte.
Nekem hat farmernadrágom volt.
Mennyit érnek az ékszerek?
Nem hordok ékszereket.
Nem, továbbá kíváncsiak voltak a műtárgyainkra…
Az sem volt.
Kitöltöttük az nyomtatványt, amiből kiderült, hogy alig van valamink.
Fájdalmas volt ezt átélni évről-évre nem tudván, hogy mi fog történni.
De a végén sikerült.
A New York-i ügyvédeink beszéltek velük, és a megbízott végül azt mondta,
hogy szabadok vagyunk.
Mondhatni több évre elvesztettem a férjemet,
mert kizárólag a megoldással foglalkozott.
Teljesen belemerült abba, hogy megoldást találjon,
így egy része megszűnt létezni,
és ennek megvolt az ára.
A megkeresett pénzt befektettem,
rendesen utánanéztem,
mégis porul jártam.
Az hagyján, ha az embernek oda a megtakarítása.
Az is borzasztó persze.
De a háza elvesztése szörnyű dolog.
Szerintem különbséget kell tenni az áldozatok között ebben az ügyben.
Vannak özvegyek, akik minden pénzüket Bernie-re bízták.
Voltak, akik a feeder-alapon keresztül fektettek be.
Ők sem tudhatták.
De ha megnézzük a nagy befektetőket,
akik több százmilliót,
vagy akár dollármilliárdokat fektettek be Madoffnál,
és akik állítólag rendkívül fineszesek és tájékozottak voltak,
gyakorlatilag megállapodást kötöttek az ördöggel.
Szerintem tudták, hogy mibe szállnak bele.
A négy nagy befektetőről van szó.
Norman Levyről, Jeff Picowerről, Stanley Chaisről és Carl Shapiróról.
Különleges kapcsolatot ápoltam a négy nagy ügyfelemmel.
Nem akartak átverni engem,
mert egyrészt szoros, már-már családi jellegű kapcsolatunk volt,
másrészt sok pénzt kerestem nekik. Vigyáztak az aranytojást tojó tyúkra.
Picower kilógott a sorból.
Picower bűnsegédként viselkedett.
Nem hiszem, hogy Bernie milliárdos piramisjátéka
túlélte volna nélküle.
Bernie-nek szüksége volt Picower segítségére
a pénz áramlásához,
és véleményem szerint Bernie Madoff segített adócsalást elkövetni Picowernek.
Egymás használták ki.
Sőt, Picower több pénzt keresett Madoff csalásából, mint bárki más,
és Irving Picard pontosan átlátta a helyzetet.
Miután Madoffot letartóztatták,
Irving Picard rájárt Picower nyakára, hogy visszaszedje a pénzt.
Irving Picard, az eltűnt pénzek visszaszerzéséért felelős megbízott
beperelte a nyilvánosságot kerülő Picowert és nejét arra hivatkozva,
hogy a Madoffnál befektetett pénzének éves hozama
felháborítóan magas, akár 950% is lehetett,
miközben a piaci átlaghozam mindössze 9% körül mozgott.
Mindig úgy gondoltam, hogy Picower többet tudott a csalásról.
Sajnos sosem fogjuk megtudni.
A nyomozók igyekeznek kideríteni, Picower hogyan került holtan
Palm Beach megyei medencéjének fenekére.
A rendőrség fulladásként kezeli az ügyet, de nem zárnak ki semmit.
Tudta, hogy felelősségre fogják vonni a piramisjátékban játszott szerepe miatt,
így talán öngyilkosságot követett el.
De a boncolás során megállapították, hogy szívrohama volt.
Ha Jeffry Picower nem hal meg, szerintem vádat emeltek volna ellene.
Bár Jeffry Picowernek börtönbe kellett volna kerülnie,
Picard vissza tudta szerezni a pénzt.
Picower feleségét, Barbarát 7,2 milliárd dollár
visszafizetésére kötelezték,
amit a piramisjátékból, csalárd módon szereztek.
Bízunk abban, hogy a Picower-ügyhöz és más megállapodásokhoz hasonlóan
pozitív és korrekt eredmények fognak születni a jövőben is.
Ami a többi, régi befektetőt illeti,
Levy hagyatékából 220 millió dollárt voltak kénytelenek visszaadni.
Stanley Chais örökségéből 277 millió dollár került vissza.
Carl Shapiro pedig 625 millió dollárról mondott le.
Irving Picard több mint 14 milliárd dollárt szerzett vissza
a csalás során befolyt mintegy 19 milliárd dollárnyi készpénzből.
Senki sem gondolta volna, hogy ennyi pénz visszaszerezhető.
De a módszerek, melyeket a törvény megkövetelt,
szívszorítóak voltak.
Felkereste Madoff ártatlan áldozatait,
akik közül sokan 70 évesek voltak.
Sokuknak pénztárosnak kellett állnia.
A per során elvette tőlük a megtakarított nyugdíjukat, a házukat,
és ezért indokolatlanul magas díjazásban részesültek.
Irving Picard ügyvédi irodája a sok-sok év alatt
több mint egymilliárd dollárt számlázott ki
a megbízotti szerepéért.
Tehát Irving Picard nagyon gazdaggá vált a Madoff-csődeljárás által.
Egyáltalán nem tartom tisztességesnek, hiszen ártatlanok voltunk,
mégis ezt tették velünk.
Egyértelműen áldozatnak érzem magam.
Én máshogy állok hozzá.
Ha a számok szintjén nézzük az ügyet,
csak úgy volt esélyük kifizetni a károsultakat,
hogy visszaszedték a pénzt azoktól, akik többet vettek ki,
mert nyereség nem létezett.
Nem tetszik a törvény, de nincs jobb alternatíva.
Szerintem, amit átéltünk, az szükséges rossz volt,
a megbízott pedig a munkáját végezte.
IRVING PICARD ÚR VISSZAUTASÍTOTTA INTERJÚ-FELKÉRÉSÜNKET
A FOLYAMATBAN LÉVŐ PERRE HIVATKOZVA.
2009. JÚNIUS 29.
Az elmúlt három hónapban Bernie Madoff
egy 2x2,5 méteres börtöncellában töltötte napjait a bíróságtól nem messze.
Ma kiderül, hogyan fogja tölteni élete hátralévő részét.
Mikor reggel felébredek, a nejem…
A fontos dolgokat nem veszítettem el.
Azokat nem tudja elvenni.
Az ügy sokat elárult arról,
hogy Amerika addig hogyan büntette a fehérgalléros bűnözést.
Madoff áldozatainak legnagyobb félelme az ítélethirdetés közeledtével az volt,
hogy nehogy csak dorgálást kapjon.
Hogy nehogy csak rákoppintsanak a fejére,
majd egy meglehetősen kényelmes börtönbe helyezzék,
hogy ott töltse le meglehetősen enyhe büntetését.
Történt már ilyen. Láttak már ilyet az emberek.
Amikor 2009 júniusában elmentem az ítélethirdetésre,
Bernie Madoff számos áldozata ott ült a tárgyalóteremben.
Teljesen letaglózott, ahogy a veszteségeikről beszéltek.
Már majdnem nyugdíjba vonultam. Úgy néz ki, erről lemondhatok.
A boltban mindennek meg kell néznem az árát.
Ez hatalmas változás.
Éjjelente felriadok, mert arról álmodom,
hogy mekkora kárt okozott az egész családomnak.
Sosem tapasztaltam még ilyen mértékű pénzügyi fájdalmat.
A védőügyvéd, Ike Sorkin
kegyelmet és enyhébb büntetést kérvényezett arra hivatkozva,
hogy Bernie 70 éves,
és nyilván már nem fog ilyen bűntényt elkövetni.
Bernie kijelentette, hogy odafordul az áldozatokhoz, és bocsánatot kér.
Meglehetősen furcsálltam,
hogy Bernie Madoff arca kifejezéstelen maradt.
Nem mutatott megbánást.
Nem érzékenyült el.
Olyan volt, mint egy pénzügyi sorozatgyilkos.
Képes volt belenézni az özvegyek szemébe,
majd elvenni a pénzüket, mondván,
hogy gondoskodik róluk, és bízhatnak benne,
majd a következő pillanatban átverte őket.
Ezt újra és újra véghez vitte.
Ezután a bíró következett.
Bejelentette, hogy olyan büntetést kell kiszabnia,
amely egyenértékű Madoff bűncselekményének mértékével.
Százötven évre ítélte el.
Ez pusztán szimbolikus ítélet volt.
A bíró ezzel kijelentette,
hogy óriási kárt okozott a társadalomban,
tehát az társadalom ennek megfelelő mértékű szenvedésre ítéli.
Rendkívüli pillanat volt ez a tárgyalóteremben.
Miután Madoff bűnösnek vallotta magát és elítélték, valódi igény született arra
több kormányzati szerv, a károsultak és részünkről,
hogy megpróbáljuk felelősségre vonni a bűncselekmény többi résztvevőjét.
Egy ideig azon csapat tagja voltam,
amely Madoff értékpapírcsalással kapcsolatos ügyeit vizsgálta.
Több évbe telt, mire összerakták a történetet azok alapján,
amit Frank elmondott nekik.
Ez ahhoz vezetett, hogy vádat emeltek
a 17. emelet alkalmazottai ellen,
akik a kormány szerint bűnrészesek voltak a piramisjátékban.
Annette Bongiornót és Jodi Crupit hat év börtönbüntetésre ítélték.
SZÁMÍTÓGÉP-PROGRAMOZÓK
Jerry O'Hara és George Perez két és fél évet kapott.
Azt hajlamosak vagyunk elfelejteni,
hogy Peter Madoffot továbbra is vizsgálták az ügyészek.
Peter Madoff bűnösnek vallotta magát, és két vádpontban el is ítélték:
a brókercég nyilvántartásának meghamisításért,
és a több bűncselekményt elkövető bűnszövetkezetben való részvételért.
Egyik vádpontban sem szerepelt, hogy részt vett volna a piramisjátékban,
és ragaszkodott hozzá, hogy semmit sem tudott róla.
Ennek ellenére tíz év börtönbüntetésre ítélték.
MEGFELELÉSI TISZTVISELŐ
Frank DiPascalit értékpapírcsalással vádolták.
De mivel Frank együttműködött a kormánnyal,
csak azután ítélték el, hogy a kormány ügye lezárult.
Az ügy még évekig nem zárult le.
Mivel Frank meghalt tüdőrákban,
így sosem ítélték el.
TÍZ VÁDPONTBAN BŰNÖSNEK VALLOTTA MAGÁT
Ez egy hatalmas mértékű csalás volt,
és a bíróságon elítélt emberek mindegyike
évtizedeken keresztül részt vett a csalásban,
amiből nem kicsit vették ki a részüket, hanem nyakig benne voltak.
Ugyanakkor nyilvánvalóan nem ők voltak a csalás fő mozgatórugói.
Vajon igazságos volt a rájuk kiszabott büntetés?
Ezt nem az én tisztem megítélni.
A bíró helyében súlyosabb büntetést szabtam volna ki?
Biztosan.
Bernie letartóztatása után sokan utálták Markot és Andyt.
Utálták a két aranyos fiatalembert, mert szörnyetegnek látták őket.
A botrány kirobbanása óta egyre csak nő a nyomás a testvérpáron.
Szeretném, ha az ő családja is átérezné a mi fájdalmunkat.
A legkíméletlenebb, legvérszomjasabb, legellenségesebb nyilvánosságnak
és médiának voltak kitéve, amit valaha tapasztaltam.
Mr. Madoff?
A fiúkat megdöbbentette és elborzasztotta apjuk bűntette.
Válaszút elé állították Rutht.
Ragaszkodtak hozzá, hogy szakítsa meg a kapcsolatot Bernie-vel.
„Ő vagy mi”, jelentették ki.
És ami még szörnyűbb:
„Ő vagy az unokáid.
Válassz!”
De Ruth sosem tudta teljesen elengedni Bernie-t.
Tizenhárom éves kora óta Bernie-vel volt, és nem hagyhatta el a szükség órájában.
Ezzel vette kezdetét a hónapokon át tartó konfliktus
Ruth és szeretett fiai között.
Nem találkoztak vele.
A család darabokra hullott, mintha egy kalapáccsal verték volna szét.
Az, amit velem, a bátyámmal és a családommal tett, megbocsáthatatlan.
Több ezer emberrel elbánt,
tönkretette az életüket…
Sosem fogom megérteni, és sosem fogom megbocsátani,
és soha többé nem beszélek vele.
Andy megtalálta a módját, hogy továbblépjen, de Mark nem.
Nem sikerült neki. Túl sok volt számára.
- Beszélt az édesapjával? - Elnézést, de nem nyilatkozom.
Mély depresszióba esett.
Nem tudom, tudott-e volna bárki segíteni neki,
mert folyamatosan vádolták.
Gyanúsítgatták az emberek.
Nem tudott levegőhöz jutni.
Nem volt hová mennie.
Nehéz Markról beszélnem.
A Madoff-botrány tragikus fordulatot vett szombaton,
amikor a börtönben ülő, kegyvesztett tőzsdei kereskedő fiára
egy csövön lógva találták rá előkelő New York-i lakásában.
Öngyilkosságot követett el.
A rendőrség szerint a 46 éves Mark Madoffot
apósa találta meg nem sokkal reggel fél nyolc után
egy fekete kutyapórázzal a nyaka körül.
Eközben Madoff kétéves fia a szobájában aludt.
Két házasságából született négy gyermekét hagyta hátra.
Emlékszem, egyből az futott át az agyamon,
hogy ezzel mutatott be az apjának.
Pontosan két évvel azután tette, hogy bevallotta nekik a piramisjátékot.
Szerintem szándékosan az évfordulóra tervezte,
és így üzent az apjának,
hogy ezt tette vele.
Nem tudom feldolgozni, amit Bernie vele tett, és ami történt. Nem megy.
Nekem is van egy fiam, aki közel annyi idős, mint Mark,
és elképzelni sem tudom, hogy így szenvedjen.
Mark borzasztóan szenvedett.
Szerintem ezért sírok.
Nagyon jóban voltunk. Ő volt a legjobb barátom.
Szerettem volna segíteni rajta.
A halálom napjáig azt fogom kívánni, bárcsak megtettem volna, amit kért.
Nem tudom, az segített-e volna, de…
Ha visszamehetnék az időben, legalább megpróbálnám.
Mark halála után Ruth egyre közelebb került Andyhez.
Elindult valamiféle közeledés kettőjük között,
és Andy nagyszerű támogatást és bátorítást nyújtott Ruth számára.
Már-már majdnem túl fájdalmas elhinni,
ám a rák, amit Andrew korábban leküzdött, kiújult…
mégpedig virulens formában.
Szörnyű volt, de Andy küzdött ellene.
Megkérdeztem, hogy segítene-e rajta, ha beszélne Bernie-vel.
Esze ágában sem volt.
Tavasszal találkoztunk.
Bejött előadást tartani az egyik princetoni csoportomhoz.
Hármasban ebédeltünk a menyasszonyával, mikor így szólt:
„Az apám bűntette…
a bátyámmal gyorsan végzett, velem pedig szépen, lassan.”
Limfómában hunyt el a 48 éves Andrew Madoff,
hat évvel azután, hogy édesapja, Bernie Madoff
hatvanötmilliárd dolláros piramisjátéka összeomlott.
A családja körében hunyt el, Rutht magára hagyva.
A férjét egy életre lecsukták, a fiai pedig meghaltak.
Bernard Madoff legalább tudja, hogy lesz tető a feje fölött.
A felesége, Ruth már nem lehet ebben olyan biztos.
Tegnap a szövetségi marsallok lefoglalták Madoff hétmilliós manhattani lakását.
A lakáson kívül a Palm Beach-i, a floridai,
dél-franciaországi és Long Island-i házat is elkobozták.
Ezzel a neje gyakorlatilag hajléktalanná vált.
Ott voltam, amikor kitettük Rutht a lakásból.
Mindent elvittünk és felszólítottuk a távozásra.
A konyhában voltam, és az ékszereit leltároztam.
Ruth kábának és zavarodottnak tűnt.
Éppen cigarettázott.
Így szóltam: „Ruth, a cigaretta meg fogja ölni.”
„Bárcsak így lenne!”, felelte.
Úgy tűnt, beletörődött, hogy rosszul végződik a történet.
Ruth Madoff elhagyta a rezidenciát.
Minden személyes tulajdonát átadta az Egyesült Államok marsalljainak.
Egyik pillanatról a másikra földönfutóvá vált.
A csomagtartójában lévő két bőröndjéből élt.
Ez volt az új élete.
Mindent elveszített.
Elvesztette a társadalmi pozícióját,
mindkét fiát,
és a férjét, akivel 13 éves kora óta egy párt alkottak.
SZÖVETSÉGI BÜNTETÉS-VÉGREHAJTÁSI INTÉZMÉNY
Amikor azt ezt követő években meglátogattam Bernie-t,
még alig volt hiteles információ arról,
hogy miként vélekedik a csalásról és a tetteiről,
azonban úgy éreztem,
a családja iránt érzett gyásza tetten érhető.
Elismert pszichiáterek, akikkel a Madoff-ügyről beszéltem,
azt feltételezték, hogy Bernie
családja rajongásának elvesztése miatt gyászolt.
Nem az irántuk érzett szeretetről volt szó;
azt szerette, hogy szeretik őt.
Ezzel egyértelműen arra utaltak, hogy nárcisztikus és szociopata.
De bárhogy is legyen, láttam, hogy megviselte Bernie-t.
Köszönöm!
Köszönöm! Kérem, foglaljanak helyet!
Vitathatatlan tény,
hogy a gazdasági visszaesés egyik legfőbb tényezője
a nagy pénzügyi intézmények szétesése volt.
A visszaélések és a túlkapások megelőzésére szolgáló
szabályozás hiánya is ide sorolandó.
A felelőtlenség kultúrája gyökeret vert
a Wall Streettől egészen Washingtonig.
A kérdés az, hogy hova tovább.
A válság kirobbanásába nem volt beleszólásunk,
de abba van, hogy milyen örökséget hagy maga után.
Szerintem a pénzügyi világválság azt sugallta,
hogy a Wall Street nem megbízható, ahogy a befektetési bankok sem.
Megbízhatatlanok a Wall Street elemzői, a hitelminősítők,
a szabályozó szervek pedig pláne.
Madoff a pénzügyi válság bűnbakja lett.
Madoffot és néhány csatlósát leszámítva senki sem került börtönbe.
A hitelminősítőket, az elemzőket, a befektetési bankokat
és a vezérigazgatókat sem ítéltek börtönbüntetésre.
Bezsebelték a bónuszt, bankjaikat pedig megmentették.
De Bernie áldozatait senki sem mentette meg.
Nem lehet elvonatkoztatni az áldozatoktól. Nehéz végignézni, min mentek keresztül.
Végül anyám elhunyt, mielőtt eladtuk volna a házat.
Amikor utoljára ott jártam összepakolni,
életem egyik legrosszabb napja volt.
Kihajtottam a kert végén lévő kapun.
Elsírtam magam.
Nem tudtam visszatartani.
Nem csak az apám által épített házat hagytam hátra,
ahol anyám lakott.
A Palm Beach-i élet is véget ért.
Az életem egy fontos része lezárult. Nem létezett többé.
Albérletben lakom, tehát nincs saját ingatlanom.
Hiányzik a házam.
Szívesen megtartottam volna,
de megtanultam nagy vagyon nélkül élni.
Szerintem apám hasznos dologra tanított meg: a túlélésre.
Nem sajnálkoztam, hogy el kell költöznöm, és új rutint kell kialakítanom.
Jelenleg Shakespeare-darabokat tanulmányozok,
és közben rájöttem,
hogy Madoff története nagyon is shakespeare-i.
Illeszkedik Shakespeare írói stílusához.
Szerepel benne gonosz, akinek vannak gyermekei,
de hatalmat akar.
Műfaját tekintve tragédia.
Az, hogy Bernie Madoffot a saját fiai jelentették fel az FBI-nál,
csak még tragikusabbá tette az árulást,
és minél többet foglalkoztam vele,
annál inkább a bizalom eljátszásának tanmeséjeként tekintettem rá.
Ez a szörny mindenki szekrényében ott lapul.
Megbújik az ágyunk alatt.
Mindenki tudja, hogy bárkivel megtörténhet.
Csakis azok az emberek tudnak teljesen megvezetni,
akikben feltétel nélkül megbízunk.
A bizalom ára pedig az, hogy vállaljuk az árulás kockázatát.
Az emberek szeretnek hinni a kockázat nélküli magas hozamban.
Mindenki erre vágyik a portfóliójában, ám a Szent Grál után kutatnak.
A Szent Grál nem létezik a való életben,
ahogy a pénzügyekben sem.
Madoff hamis volt. Nem volt benne semmi valódi.
Megjelenhet egy másik Bernie Madoff a jövőben?
Lesz másik Bernie Madoff.
Biztosan lesz, ezt borítékolom.
A Madoff-ügy rekordokat döntött 2008-ban.
De ne feledjék…
a rekordok megdöntésre hivatottak.
SONJA KOHN TAGADTA, HOGY BŰNTETTET KÖVETETT EL MADOFF-FAL.
ÁLLÍTÁSA SZERINT Ő IS A PIRAMISJÁTÉK ÁLDOZATA VOLT.
2013-BAN AZ EGYESÜLT KIRÁLYSÁG BÍRÓSÁGA MEGÁLLAPÍTOTTA,
HOGY KOHN „ŐSZINTESÉGE ÉS FEDDHETETLENSÉGE BEIGAZOLÓDOTT.”
MADOFF LETARTÓZTATÁSÁT KÖVETŐEN A FAIRFIELD GREENWICH PERT INDÍTOTT
1,2 MILLIÁRD DOLLÁR VISSZASZERZÉSÉÉRT.
2011-BEN A CÉG MEGEGYEZETT A MEGBÍZOTTAL, ÉS VISSZAKAPOTT 230 MILLIÓ DOLLÁRT,
ÉS 70 MILLIÓVAL JÁRULT HOZZÁ AZ ÁLDOZATOK ALAPJÁHOZ.
A CÉG SOSEM ISMERTE EL VÉTKEIT. NEM EMELTEK ELLENÜK VÁDAT.
A JPMORGAN ELISMERTE FIGYELMETLENSÉGÉT MADOFF TRANZAKCIÓIVAL KAPCSOLATBAN,
ÁM TAGADTA, HOGY TUDATOSAN SEGÍTETTE VOLNA A CSALÁST.
HA ÖN VAGY EGY ISMERŐSE ÖNGYILKOS GONDOLATOKKAL KÜZD,
INFORMÁCIÓKÉRT KERESSE FEL A WWW.WANNATALKABOUTIT.COM-OT.
A feliratot fordította: Kajner Kata